**Referat fra ekstraordinær generalforsamling i LandbrugsLauget a.m.b.a. tirsdag den 26. april 2022**

Dagsorden:

1. Valg af dirigent
2. Valg af referent
3. Formandens beretning til godkendelse
4. Godkendelse af regnskab
5. Forslag til vedtægtsændringer
6. Valg af forperson, kasserer, bestyrelse, revisor og evt suppleanter mv.
7. Diskussion af indkomne forslag
8. Eventuelt

1: Advokat Kim Meurs-Gerken og foreningsdirektør Jacob Westergaard Madsen blev valgt som dirigenter uden indsigelser. De konstaterede, at generalforsamlingen var rettidigt og lovligt indkaldt.

2: Advokat Kim Meurs-Gerken og foreningsdirektør Jacob Westergaard Madsen blev valgt som referenter.

3: Bodil Holm aflagde beretning for 2021 på baggrund af den allerede udsendte beretning. Året stod helt og holdent i generationsskiftets tegn. Bestyrelsen holdt møder med Andelsgaarde hele året igennem for at nærme sig den model for generationsskiftet, som blev endeligt vedtaget på den ekstraordinære generalforsamling i januar 2022. Bestyrelsen oplevede samarbejdet meget positivt og var meget tilfredse med, at de oprindelige intentioner med Brinkholm kan leve videre.

Beretningen blev herefter godkendt.

4: Årsregnskabet blev kort præsenteret, da det allerede var blevet fremlagt på den ekstraordinære generalforsamling i januar 2022. Der blev spurgt ind til de 623.000, som optræder som regulering af udskudt skat. Klaus Larsen, afgående kasserer, redegjorde herfor og henviste til den 1-sides redegørelse, han lavede tilbage i januar 2022. Denne lægges ind som bilag til dette referat.

Regnskabet blev herefter godkendt.

5: Rasmus Willig redegjorde for den hidtidige proces og for formålet med vedtægtsændringerne: At opnå funktionsduelige vedtægter, der stiller alle medlemmer/andelshavere lige og gør administrationen lettere organisatorisk, juridisk og økonomisk, og således at foreningen og a.m.b.a.’et fremover kan mødes på samme sted, efter samme procedurer og med samme bestyrelse.

Vedtægtsændringerne blev herefter godkendt.

6: Alle opstillede blev valgt uden afstemning, da ingen andre stillede op. Bestyrelsen er således identisk med bestyrelsen for Foreningen Andelsgaarde.

For transparensens skyld blev Nikolaj Kure også valgt som revisor, da ingen andre var indstillet.

7: Punktet udgik, da der ikke var nogle indkomne forslag.

8: Der var intet til dette punkt, så mødet sluttede med, at Rasmus Willig takkede for opbakningen, og Kim Meurs-Gerken takkede af som dirigent.